**PROTOKOL ZA UČENIKE**

**SPRJEČAVANJE I SUZBIJANJE EPIDEMIJE COVID-19**

Ulazak u školsku ustanovu i kretanje zajedničkim prostorijama

Učenici se voze **u autobusu** uz obavezno nošenje maske. Poželjno je da sjede uvijek na istom mjestu s učenikom iz obitelji ili iz razreda.

**Učenici predmetne nastave su obvezni nositi masku unutar škole.**

Dolaskom u školu učenici trebaju boraviti na unaprijed utvrđenom mjestu u dvorištu, te nije dopušten fizički kontakt s učenicima drugih razreda.

U školu se ulazi u pratnji razrednog /predmetnog učitelja kojeg imaju po rasporedu prvi nastavni sat. Ulaskom u školu učenici obvezno trebaju proći zaštitnu barijeru ( spužvu s dezificirajućim sredstvom) na način da stanu s obje noge na nju. Zatim trebaju upotrijebiti dezinficijense za ruke koji se nalaze s lijeve i desne strane na ulazu.

Svako razredno odjeljenje imati će svoje **mjesto u dvorištu**, vrijeme ulaska u zgradu, te učionicu u kojoj će stalno boraviti.

Nakon dezinfekcije obuće i ruku, u pratnji učitelja, učenici će se uputiti prema učionici prema unaprijed utvrđenom smjeru kretanja poštujući donesene epidemiološke mjere (razmak od 1.5 m, maska koja se nosi tako da obuhvati i nos i usta)

Higijena ruku

Uvesti u rutinu redovito pranje ruku tekućom vodom i sapunom. Ruke se peru u učionicama koje imaju umivaonik, a u ostalim učionicama bit će postavljeni dezinficijensi i to: prije i nakon pripreme hrane, prije jela, nakon korištenja toaleta, nakon dolaska izvana, nakon čišćenja nosa i kada ruke izgledaju prljavo. Za pranje ruku treba koristiti tekuću vodu i sapun.

Nakon pranja ruku sapunom i vodom, ruke treba osušiti papirnatim ručnikom za jednokratnu upotrebu.

Prednost se daje pranju ruku tekućom vodom i sapunom. Dezinficijense ne koriste učenici koji imaju promjene na koži ruku ili ako dezinficijens kod njih izaziva nelagodu.

Dezinficijens se nikako ne treba primijeniti više od dva-tri puta dnevno, jedan potisak ili prema uputama proizvođača.

Korištenje toaleta

Na vratima će biti naznačen maksimalan broj korisnika, označeno mjesto za red i put kretanja. Potrebno je držati se na udaljenosti koliko je moguće većoj od druge djece/učenika, ne manjoj od 1.5m.

***OBAVEZNO JE REDOVITO PRANJE RUKU TEKUĆOM VODOM I SAPUNOM NAKON KORIŠTENJA TOALETA.***

Opće higijenske mjere

Učenici prilikom prolaska nepotrebno ne dodiruju površine ili predmete (npr. rukohvati, spužve, tipkovnica…)

Ne dodiruju usta, nos, oči i lice te ne stavljaju ruke i predmete u usta.

Prilikom kašljanja i kihanja prekriti usta i nos laktom ili papirnatom maramicom, te oprati ruke.

Pri kašljanju i kihanju treba okrenuti lice od drugih osoba te izbjegavati dodirivanje lica, usta i očiju.

Učenici koriste isključivo svoj školski pribor, ne razmjenjuju osobne stvari s drugom djecom.

Ako se učenik osjeća loše o tome obavještava predmetnog/razrednog učitelja.

**Obavezno je nošenje marende od kuće koja se jede u razredu. Veliki odmor učenici provode u pratnji učitelja.**

Društveni odnosi

Izbjegavati fizički kontakt s učenicima iz različitih odgojno-obrazovnih skupina/razrednih odjela.

Kroz hodnike se kretati u jednom smjeru ili po označenoj putanji kretanja.

Izbjegavati dijeljenje čaša, šalica, posuđa i pribora za jelo i jela s drugim osobama.